Segítő kígyót, pókot vagy sündisznót vinne repülőre? Ne próbálkozzon vele!
A légitársaságok szigorítják a fedélzetre felvinni kívánt állatokra vonatkozó szabályozást.
Mint arról egy hete hírt adtunk, a New Yorkban élő performanszművész, Ventiko "segítő pávát" vitt volna magával a United Airlines egy gépének a fedélzetére, ám ezt a légitársaság egészségi és biztonsági okokra hivatkozva megtiltotta.

Az utas még külön jegyet is vett házi kedvencének a belföldi járatra, ám a United Airlines szerint a nőt három különböző alkalommal is figyelmeztették, mielőtt kiérkezett volna a repülőtérre, hogy a madarat nem viheti fel magával a fedélzetre.

Persze nem elszigetelt jelenségről van szó: ahogy a BBC írja, csak a United Airlines esetélben, csak tavaly 75 százalékkal többen – összesen 76,000 alkalommal – szerettek volna "segítő állatot" a fedélzetre vinni utasok, hogy enyhítsék feszültségüket. Ezzel párhuzamosan – ahogy egyébként a Delta légitársaságnál is – növekedett az állatokkal összefüggő, az utastérben lezajlott incidensek száma is.

A szabályozást a légitársaságok szigorítani fogják. Nem csak professzionalista (pszichológus, pszichiáter) 48 órán belül született, az utasra vonatkozó feljegyzésére, hanem olyan dokumemtumra is szükség lesz majd, ami bizonyítja, hogy az állatot kiképezték arra, hogy "közösségi helyzetben megfelelő módon viselkedjen". Kigyókat, pókokat, rovarokat, rágcsálókat, és sündisznókat (többek közt) pedig továbbra sem vihetik repülőgép fedélzetére. A vakvezető kutyák természetesen kivételt képeznek mindezek alól.

A szabályozást többek közt a Virgin Atlantic és a British Airways is szigorítani fogja.